EkBass/fiwiki-20250220-pages-articles huggingface dataset:
Havarti

Havarti on tanskalainen lehmänmaidosta valmistettava puolikova juusto. Havarti on kotoisin Sjællandin saarelta, ja se sai nimensä 1900-luvulla Havartigaardenin maatilalta. Havarti-harkko painaa 2–4 kilogrammaa. Juustomassa on vaaleankeltaista ja täynnä pieniä koloja. Alun perin Havarti oli sisältä ja pinnalta kittibakteerien avulla kypsytetty juusto, jonka maku oli täyteläinen, aitoa Tilsit-juustoa muistuttava. Havartia kypsennetään vähintään kuukauden ajan, ja siihen lisätään joskus yrttejä tai mausteita. Se sopii voileivän ja oluen kanssa nautittavaksi tai lämpimiin ruokiin. Nykyään suurin osa havartijuustoista, kuten Arla Heritage Havarti, muistuttaa suuresti suomalaista kermajuustoa. Täten niillä ei ole paljon muita yhtäläisyyksiä aidon kittikypsytetyn havartijuuston kanssa kuin raaka-aine, rakenne ja rasvapitoisuus. Rasvapitoisuus on yli 45 prosenttia kuiva-aineesta.Arlan www- tuotesivut.Codex alimentarius 267-1966 standard for Havarti ==Lähteet== Luokka:Lehmänmaitojuustot Luokka:Tanskalaiset juustot
Leerdammer

Leerdammer on alankomaalainen lehmänmaidosta valmistettava puolikova juustotuotemerkki. Alun perin tämän juustotyypin kehittivät Leerdammer-merkin perustajat, ja kun se tuotiin markkinoille 1978, uudentyyppiselle juustolle keksittiin yleisnimeksi maasdamer. Leerdammer on siis maasdamer- eli maasdamjuustoa, ja sen makua kuvaillaan pähkinäisen miedoksi, goudan ja emmentalin ominaisuuksia yhdistäväksi. Pitempään kypsytettyä voimakkaamman makuista juustoa myydään nimellä Leerdammer Caractère. Leerdammer-kiekko on pyöreä ja painaa 6–14 kilogrammaa. Juustossa on suuria koloja ja ohut, keltainen vahakuori. Leerdammeria kypsytetään viisi viikkoa. Leerdammerin rasvapitoisuus on 45 % kuiva-aineesta. Sen maku on raikas, mieto ja pähkinäinen. Leerdammeria nautitaan usein voileivän päällä, ja se sopii yhteen viinirypäleiden, tomaatin, pikkelssin ja oluen kanssa. ==Lähteet== Luokka:Lehmänmaitojuustot Luokka:Alankomaalaiset juustot
Köyliön seurakunta

Köyliön seurakunta oli evankelis-luterilainen seurakunta Satakunnan maakunnassa Köyliössä. Köyliön seurakunta kuului Turun arkkihiippakuntaan, ja Kokemäen rovastikuntaan. Köyliö seurakuntineen on tullut tunnetuksi siitä, että perimätiedon mukaan Lalli surmasi piispa Henrikin Köyliönjärvellä. Seurakunta yhdistyi Säkylän seurakunnan kanssa 1.1.2016 Säkylä-Köyliön seurakunnaksi. Köyliön seurakunta perustettiin alun perin Kokemäen kappeliksi vuonna 1445. Seurakunnasta tuli itsenäinen kirkkoherrakunta vuonna 1587. Köyliöllä ja Säkylällä oli vuoteen 1929 saakka yhteinen kappalainen, jonka asemapaikka oli Säkylä. Köyliön seurakunnan pääkirkkona toimi Köyliön kirkko. == Papisto == === Kirkkoherrat === * 2000–2015: Sakari Vuola == Lähteet == == Aiheesta muualla == * Säkylä-Köyliön seurakunta Luokka:Entiset Turun arkkihiippakunnan seurakunnat Luokka:Köyliö
Jarlsberg

Jarlsberg on norjalainen lehmänmaidosta valmistettava puolikova juusto. Se on kotoisin Etelä-Norjan vuonoiselta Jarlsbergin alueelta, joka kuuluu nykyisin Vestfoldin lääniin. Jarlsberg on 30 cm läpimitaltaan ja 10 cm korkeudeltaan oleva pyöreä kiekko, joka painaa noin 10 kilogrammaa. Kullankeltaisessa juustomassassa on suuria koloja. Jarlsbergia kypsennetään 100 vuorokaudesta 10 kuukauteen, minä aikana kiekkoja huuhdellaan ja hierotaan suolavedellä. Jarlsbergin rasvapitoisuus on 45 % kuiva-aineesta. Sen maku on mieto ja pähkinäinen. Jarlsberg sopii voileivän kanssa nautittavaksi, ja sitä syödään usein aamiaisella ja jälkiruokana. Sen kanssa voi nauttia myös valkoviiniä. ==Lähteet== Luokka:Lehmänmaitojuustot Luokka:Norjalaiset juustot
Esrom

Esrom on tanskalainen lehmänmaidosta valmistettava puolikova juusto. Se on kotoisin Själlannin saarelta, missä sitä valmistettiin alun perin luostarijuustona. 1930-luvulta alkaen Esromia on alettu tuottaa joka puolella Tanskaa, ja sillä on suojattu alkuperänimitys. Kulmikkaan Esrom-harkon paino on 200 grammasta kahteen kilogrammaan, ja siinä on ohut oljenkeltainen kuori. Juustomassa on vaaleankeltaista ja pehmeää, ja siinä on pieniä koloja. Esromia kypsytetään suolaamisen jälkeen vähintään kuukauden ajan. Esromin rasvapitoisuus on 45 prosenttia kuiva-aineesta. Sen maku on mausteinen, ja se sopii voileivän, tomaatin ja kurkun kanssa nautittavaksi, juustotarjottimelle tai oluen seuraksi. ==Lähteet== Luokka:Lehmänmaitojuustot Luokka:Tanskalaiset juustot
Albert Costa (moottoriurheilija)

thumb|Albert Costa vuonna 2011. Albert Costa Balboa (s. 2. toukokuuta 1990 Barcelona) on espanjalainen autourheilija. Hän aloitti uransa karting- sarjoissa vuonna 2004. Vuonna 2007 hän kilpaili Britannian F3-sarjassa Räikkönen Robertson Racing -tallissa sijoittuen 11:nneksi. Seuraavana vuonna Costa kilpaili Eurocup Formula Renault- ja Formula Renault WEC -sarjoissa. Vuonna 2009 Costa voitti molempien sarjojen mestaruuden. Palkinnoksi mestaruuksista hän sai 500 000 euron rahapalkinnon, jonka turvin hän kilpaili Formula Renault 3.5 -sarjassa vuonna 2010 sijoittuen viidenneksi. Seuraavana vuonna hän sijoittui sarjan neljänneksi. Vuonna 2012 Costa kilpaili Eurocup Mégane Trophy -sarjassa ja voitti sarjan mestaruuden heti ensimmäisellä kaudellaan. ==Aiheesta muualla== *Uran yksityiskohdat Driver Databasessa Luokka:Espanjalaiset autourheilijat Luokka:Formula Renault 3.5 -kuljettajat Luokka:Vuonna 1990 syntyneet Luokka:Elävät henkilöt
Neulatupsiokasvit

Neulatupsiokasvit (Calyceraceae) on siemenkasviheimo, joka kuuluu lahkoon Asterales, ja on läheinen asterikasveille (Asteraceae). Sen neljään sukuun kuuluvat 60 lajia kasvavat Etelä-Amerikassa. Puolet lajeista kuuluu sukuun Boopis.Stevens 2001– == Tuntomerkit == Heimon kasvit ovat ruohoja. Kukinto on mykerö, jonka kukat avautuvat mykerön reunalta alkaen ja edeten keskustaa kohti (eli sentripetaalisesti). Kukat ovat pieniä ja säteittäisiä, verholehdet ovat piikkimäisiä tai paksuja ja tuuletussolukkoa sisältäviä. Putkimaisen teriön ulkokerros on yhteyttävä, heteet ovat erilliset ja sikiäin kehänalainen. == Suvut == * Acarpha Griseb. * Acicarpha Juss. – neulakaulukset * Boopis Juss. * Calycera Cav. * Gamocarpha DC. * Moschopsis Phil. http://data.kew.org/cgi-bin/vpfg1992/genlist.pl?CALYCERACEAE == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ === Viitteet === == Aiheesta muualla == * Suomen Lajitietokeskus: Neulatupsiokasvit (Calyceraceae) Luokka:Asterales Luokka:Kasviheimot
Caciocavallo

thumb|Caciocavallo-juusto tehdään pisaran muotoon filature-menetelmällä Caciocavallo on italialainen lehmänmaidosta valmistettava pasta filata -tyyppinen juusto. Sitä valmistetaan Etelä-Italiassa Apulian, Basilicatan, Calabrian, Campanian ja Molisen alueilla. Caciocavallo muotoillaan pallomaiseksi tai kartion muotoon ja sidotaan nyörillä. Juusto painaa yhdestä kahteen ja puoleen kiloon. Sen keltainen kuori on ohut ja sileä, vaaleankeltaisessa sisäosassa on pieniä koloja. Caciocavallon rasvapitoisuus on 38 prosenttia kuiva-aineesta. Se on maultaan melko mietoa ja sopii esimerkiksi leivän päälle tai alkuruoaksi eli antipastoksi. Viiniksi sen kanssa sopivat jälkiruokaviinit. Caciocavallo Silano on Euroopan unionissa nimisuojattu elintarvike merkinnällä suojattu alkuperänimitys (SAN, , ). ==Lähteet== == Aiheesta muualla == * Luokka:Lehmänmaitojuustot Luokka:Italialaiset juustot
Austrobaileyaceae

Austrobaileyaceae on siemenkasviheimo, joka parin muun heimon kanssa kuuluu lahkoon Austrobaileyales. Heimossa on vain yksi Koillis-Australiassa kasvava suku, Austrobaileya, jossa on kaksi lajia.Stevens 2001–, viitattu 16.11.2014. == Tuntomerkit == Austrobaileya-lajit ovat sademetsän liaaneja eli puuvartisia köynnöksiä, jotka kiipeävät kiertymällä tuen ympärille. Niillä on enemmän tai vähemmän vastakkaiset, lyhytruotiset ja ehyet lehdet. Kukat sijaitsevat lehtihangoissa ja ovat kookkaita ja riippuvia, noin viiden senttimetrin levyisiä. Niissä on 12–24 harittavaa kehälehteä, 6–11 hedettä leveine ja lapamaisine palhoineen sekä niiden sisäpuolella ainakin kuusi joutohedettä. Ponnet ovat lokerositeeseen vajonneita. Erillisiä emejä on 4–14, tavallisesti kuudesta yhdeksään. Luotti on kärjestään kaksiliuskainen. Siemenaiheita on kussakin emissä 4–14, tavallisesti kuudesta kahdeksaan. Kukka muistuttaa päällisin puolin melko paljon lumpeitten kukkaa. Hedelmistö koostuu enemmän tai vähemmän soikeista pikku marjoista, jotka kehittyvät erillisistä emilehdistä. Siemenissä on kirjava siemenvalkuainen. Kromosomiluvun yksi annos on n = 22, mahdollisesti myös 23. == Lähteet == * Stevens, P. F. 2001–: Angiosperm Phylogeny Website: Austrobaileyaceae Version 12, July 2012 [and more or less continuously updated since]. === Viitteet === Luokka:Austrobaileyales Luokka:Kasviheimot
Saint-Nectaire

Saint-Nectaire on ranskalainen lehmänmaidosta valmistettava puolipehmeä juusto. Sitä valmistetaan Monts Doren alueella Auvergnessa sekä Cantalin ja Puy-de-Dômen departementeissa. Saint-Nectaire on joko 600 gramman tai 2 kilogramman painoinen kiekko. Siinä on kellertävä tai punertava homekuori, ja juustomassa on joustavaa. Saint-Nectaire kypsyy 21 päivässä, minä aikana juustoa huuhdellaan suolavedellä. Käsin tehty Saint-Nectaire kypsyy kuudessa viikossa rukiin oljista tehdyllä alustalla luonnonkellarissa. Saint-Nectairen rasvapitoisuus on 45 prosenttia kuiva-aineesta. Sen maku on täyteläinen, pähkinäinen ja hiukan mausteinen, ja sen tuoksussa voi tuntea perunaa. Saint- Nectaire sopii jälkiruokajuustoksi, leivontaan tai keittoihin. Sen kanssa nautittavaksi sopii kevyt, hedelmäinen punaviini. == Lähteet == == Aiheesta muualla == *Cheese-France: Saint Nectaire Luokka:Lehmänmaitojuustot Luokka:Ranskalaiset juustot
Palsamiköynnöskasvit

Palsamiköynnöskasvit (Schisandraceae, syn. Illiciaceae) on kolme sukua käsittävä siemenkasviheimo lahkossa Austrobaileyales. Kasvien levinneisyyskuva on disjunkti: yhtäältä ne kasvavat Sri Lankassa, Kaakkois-Aasiassa ja Malaijien saaristossa, toisaalta Kaakkois-Yhdysvalloissa, Itä-Meksikossa ja Isoilla Antilleilla.Stevens 2001–, viitattu 16.11.2014. == Tuntomerkit == Palsamiköynnöskasvit ovat puuvartisia, joko liaaneja tai puumaisia. Niiden fytokemiallisiin yhdisteisiin kuuluvat eräät terpeenit, flavonolit ja tanniinit. Anatomisia piirteitä ovat putkisolujen eli trakeidien esiintyminen, tähdenmuotoiset vahvikesolut (astrosklereidit) ja limasolujen esiintyminen. Lehti on silmussa kääriytyneenä yläpintaa kohti. Heteitä on vähintään neljä, ja ponnet avautuvat joko sivullepäin tai kukan keskustan puolelta. Kukassa on emiön ulkopuolista solukkoa, jota pitkin siitepölyn siiteputki voi kasvaa sikiäintä kohti (ns. ekstragynoeekkinen kompitum). Kromosomiluku n = 13, 14. == Luokittelu == Palsamiköynnöskasvit kuuluvat Austrobaileyales-lahkossa samaan evoluutiopuun haaraan heimon Trimeniaceae kanssa, joka haara on rinnakkainen heimolle Austrobaileyaceae. Tässä kahden heimon kladissa kukat ovat pienempiä kuin Austrobaileyaceae-heimossa, enintään kolmen sentin levyisiä. Muita eroja on siitepölyssä, luottisolukossa ja siemenaiheen nukelluksen sekä siemenkuoren anatomiassa. Tähtianikset (Illicium) erotettiin aiemmin omaksi heimokseen Illiciaceae. Se mukaan lukien on palsamiköynnöskasvien heimossa kolme sukua, joista palsamiköynnökset (Schisandra) ja keräliaanit (Kadsura) ovat toisilleen läheistä sukua, joten heimo jakaantuu kahteen ryhmään: kahden vm. suvun muodostamaan ja tähtianisten yksin muodostamaan. == Suvut == * Illicium L. – tähtianikset * Kadsura Kaempf. ex Juss. – keräliaanit * Schisandra Blume – palsamiköynnökset Stevens 2001– == Lähteet == * Stevens, P. F. 2001-: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === == Aiheesta muualla == * Finto: Kassu – Kasvien suomenkieliset nimet: Schisandraceae * Suomen Lajitietokeskus: Palsamiköynnöskasvit – Schisandraceae * Luokka:Kasviheimot
Beau Sancy

Beau Sancy on hiottu timantti, jonka paino on 34,98 karaattia. Ranskan kuningas Henrik IV osti Beau Sancyn vaimolleen Maria de’ Medicille vuonna 1604. Sen jälkeen se on kiertänyt eri omistajilla Ranskassa, Englannissa, Alankomaissa ja Preussissa. Vuonna 2012 Beau Sancy myytiin Sotheby’sin huutokaupassa Sveitsissä 7,5 miljoonalla eurolla.Kuningashuoneissa vuosistoja kiertänyt timantti..., Aamulehti (Arkistolinkki) == Lähteet == Luokka:Timantit
Pienempi kuin kolme (Loost Koosin albumi)

Pienempi kuin kolme on rap-yhtye Loost Koosin kolmas pitkäsoitto, joka julkaistiin 13. kesäkuuta 2012. Sen julkaisi Monsp Records ja se julkaistiin CD:n lisäksi vinyylinä ja kasettina. Albumin ensimmäisenä näytekappaleena julkaistiin kappale "Kiitos (NMPT)". Albumi nousi parhaimmillaan Suomen virallisen albumilistan sijalle 15. == Kappaleet == # # # (mukana Joanna) # (mukana Joanna) # (mukana Joanna) # (mukana Super Janne) # (mukana Joanna) # (mukana Niko & Tapsa) # # # # (mukana Jodarok) # (mukana Kari Tapiiri) ===Vinyyliversion bonuskappaleet=== # * Laittaa menee #Aurinko nousee (originaali) == Arvostelut == * Desibeli.net: Desibeli.net * Rumba: Rumba * Soundi: Soundi * Tuoreet Platat: Tuoreet Platat == Lähteet == Luokka:Loost Koosin albumit Luokka:Vuoden 2012 albumit
Lamina

Lamina' oli Suomessa toimiva rullalautailu- ja streetwear-liike, joka myi myös lumilautoja, vaatteita ja varusteita. Lamina oli tunnettu Suomen vanhimpana toiminnassa olevana skeittikauppana ja arvostettuna brändinä skeittauksen ja katumuodin maailmassa. Liike myi muun muassa tunnettuja brändejä kuten Vans, Nike SB, New Balance Numeric, Adidas Skateboarding, Polar Skate Co., Thrasher, Spitfire ja Independent. Vuonna 2024 Lamina siirtyi osaksi Shreddington Snow'n liiketoimintakokonaisuutta, ja Lamina-brändi lopetti toimintansa itsenäisenä toimijana. Tämän jälkeen Lamina-tuotteet ovat saatavilla Shreddington Snow'n myymälöistä ja verkkokaupasta. == Lähteet == * Laminan verkkosivut Luokka:Suomalaiset vähittäiskaupan yritykset Luokka:Suomalaiset verkkokaupat Luokka:Suomen rullalautailu
Amaryllis (albumi)

Amaryllis on yhdysvaltalaisen Shinedownin vuonna 2012 julkaistu neljäs studioalbumi. Albumi sijoittui julkaisuviikollaan Yhdysvaltain albumilistan sijalle 4. Yhdysvaltain rock-, alternative-, ja hard rock -listoilla albumi sijoittui ensimmäiselle sijalle. Albumin julkaisi Yhdysvalloissa Atlantic Records ja muualla Roadrunner Records. ==Kappaleet== # # # # # # # # # # # # === Japanin bonuskappaleet === # * # # (Live from Washington State) ==Kokoonpano== * Brent Smith – laulu * Barry Kerch – rummut * Zach Myers – kitara * Eric Bass – basso ===Vierailevat muusikot=== * Dave Bassett, Rob Cavallo, Eric Bass – kitara * Jamie Muhoberac – kosketinsoittimet * Rob Cavallo – kosketinsoittimet * Dave Bassett, Eric Bass – taustalaulu kappaleissa Amaryllis ja Enemies * Eric Bass, Zach Myers, Barry Kerch – laulu kappaleessa Adrenalin * West Los Angeles children choir – kuorolaulu kappaleessa Bully * Wayne Bergeron, Rick Baptist, Paul Klintworth – trumpetti kappaleessa I'm Not Alright * Alan Kaplan, Steve Holtman – pasuuna kappaleessa I'm Not Alright * Charlie Bishart, Jackie Brand, Darius Campo, Kevin Connolly, Mario Delcon, Tammy Hatwan, Gerry Hillera, Songa Lee, Natalie Leggett, Serena McKinneym, Sid Page, Alyssa Park, Katia Popov, Michelle Richards, Josefina Vergara, John Wittenberg, Ken Yerke – viulu kappaleissa 3,4,6,9,12 * Roland Kato, Denyse Buffum, Andrew Duckles, Matt Funes, Kate Wincent – alttoviulu kappaleissa 3,4,6,9,12 * Steve Richards, Paula Hochhalter, Kim Scholes, Rudy Stein, Suzie Katayama – sello kappaleissa 3,4,6,9,12 * Dave Stone, Mike Valerio, Nico Abondolo, Don Ferrone – kontrabasso kappaleissa 3,4,6,9,12 == Arvostelut == * AllMusic: * Imperiumi: 9/10 ==Lähteet== Luokka:Shinedownin albumit Luokka:Vuoden 2012 albumit
Jonatan Kopelev

Jonatan Kopelev (s. 1. lokakuuta 1991) on israelilainen uimari, 50 metrin selkäuinnin Euroopan-mestari. Kopelev osallistui aikuisten arvokilpailuihin ensimmäisen kerran Istanbulin lyhyiden ratojen EM-kilpailuissa 2009. Arvokisafinaaliin hän selviytyi ensimmäisen kerran Eindhovenin lyhyiden ratojen EM-kilpailuissa 2010, jossa oli kahdeksas 50 ja 100 metrin selkäuinneissa. Hän voitti 50 metrin selkäuinnin pitkien ratojen Euroopan- mestaruuden Debrecenissä 2012 ajalla 24,73. Barcelonan MM-kilpailuissa 2013 hän oli samassa lajissa kahdeksas. == Lähteet == Luokka:Israelilaiset uimarit Luokka:Vuonna 1991 syntyneet Luokka:Elävät henkilöt
Lawrence Thienchai Samanchit

Lawrence Thienchai Samanchit (; s. 28. marraskuuta 1931) on thaimaalainen roomalaiskatolinen piispa. Hänet vihittiin papiksi 29. tammikuuta 1959 ja nimitettiin Chanthaburin hiippakunnan johtoon 3. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi Francis Xavier Sanguon Souvannasri, jota avustivat Joseph Khiamsun Nittayo ja Michel Kien Samophithak.Catholic-Hierarchy.org: Bishop Lawrence Thienchai Samanchit Thienchai Samanchit toimi hiippakuntansa johdossa, kunnes jäi eläkkeelle 4. huhtikuuta 2009. == Lähteet == Luokka:Thaimaalaiset katoliset piispat Luokka:Vuonna 1931 syntyneet Luokka:Elävät henkilöt
Joseph Banchong Aribarg

Joseph Banchong Aribarg (27. toukokuuta 1927 Chanthaburi – 1. syyskuuta 2012) oli thaimaalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Nakhon Sawanin hiippakunnan johtoon 24. toukokuuta 1976. Piispaksi vihkiminen seurasi 12. heinäkuuta. Pääkonsekraattorina toimi Michael Michai Kitbunchu, jota avustivat Michel- Auguste-Marie Langer ja Robert Ratna Bamrungtrakul.Catholic-Hierarchy.org: Bishop Joseph Banchong Aribarg Banchong Aribarg johti hiippakuntaansa, kunnes erosi tehtävistään 5. marraskuuta 1998. == Lähteet == Luokka:Thaimaalaiset katoliset piispat Luokka:Vuonna 1927 syntyneet Luokka:Vuonna 2012 kuolleet
BCN

Lyhenne BCN voi viitata seuraaviin: * Baja California, Meksikon pohjoisin osavaltio * Barcelona, kaupunki Koillis-Espanjassa ja Katalonian pääkaupunki * Barcelonan lentoasema, IATA-lentoasemakoodi BCN * BCN Competicion, espanjalainen pikkuformulatalli * Brittiläinen kansainyhteisö,
Madagaskarinlintuhaukka

Madagaskarinlintuhaukka (Accipiter madagascariensis) on haukkojen heimoon kuuluva lintu. Sitä tavataan Madagaskarilla, jossa se on harvinainen. Lintu tunnetaan huonosti, eikä sitä yleensä tunnisteta, ja se on hyvin riippuvainen elinalueestaan, joka monin paikoin Madagaskarilla on supistumassa. Sen elinpiiriä ovat subtrooppiset ja trooppiset kuivat ja kosteat alavat metsät ja vuoristometsät, kuivat savannit sekä subtrooppiset ja trooppiset kuivat pensastot. Sen ravintoa ovat pikkulinnut, sammakot, rupisammakot ja liskot. Se rakentaa risuista pesän korkealle puuhun. Se munii marraskuussa kolme munaa. Se painaa keskimäärin 182 grammaa.Birdlife.org viitattu 25.5.2012 Se saattaa olla alalaji yhdessä varpushaukan (A. nisus) ja ruostelintuhaukan (A. rufiventris) kanssa. == Lähteet == Luokka: Lintuhaukat
20 Rock ’n’ roll Hits (Bobby Veen albumi)

20 Rock ’n’ roll Hits on kokoelma-albumi yhdysvaltalaisen laulaja Bobby Veen tuotannosta vuosilta 1959–1963. Se julkaistiin vuonna 1973. Levy-yhtiö on United Artists Records. LP-levyn luettelotunnus on ROCK 4 ja C-kasetin TC-ROCK 4. Albumin varsinainen kokoaja on EMI Svenska AB United Artists Recordsin luvalla. Suunnittelusta ja kappalevalinnoista on vastannut Sven-Åke Peterson ja kansikuvan värikäsittelyn on tehnyt Donna Bengtsson. LP-levyt on tehty Ruotsissa. Julkaisuvuotta ei ole mainittu. == Kappaleet == ; Sivu 1 # Rubber Ball (A. Orlowski – A. Schroeder) – 2:17 (1960) # Maybe Baby (N. Petty – C. Hardin) – 2:04 (1963) # Do You Wanna Dance (B. Freeman) – 2:39 (1961) # Lollipop (J. Dixon – B. Ross) – 1:53 (1961) # School Days (C. Berry) – 2:24 (1961) # Run to Him (Keller – Goffin) – 2:07 (1961) # Poetry in Motion (Kaufman – Anthony) – 1:48 (1960) # Happy Happy Birthday Baby (Sylvia – Lopez) – 2:19 (1961) # Sixteen Candles (L. Dixon – A.R. Khent) – 2:49 (1961) # Suzie Baby (B. Vee) – 2:23 (1959) ”Maybe Baby” on monofoninen. Laulujen musiikkikustantamot ovat Arch Music Co., Inc. (1); Nor Va Jak Music, Inc. (2); Clockus Music Inc. (3); E.B. Marks Music Corp. (4); Arc Music Corp. (5); Aldon Music Corp. (6); Meridian Music (7); Arc Music Corp. / Donna Music Pub. Co. (8); January Music Corp. (9); Lyndale Music Co. (10). ; Sivu 2 # The Night Has a Thousand Eyes (Weisman – Wayne – Garrett) – 2:35 (1962) # Take Good Care of My Baby (King – Goffin) – 2:27 (1961) # Devil or Angel (B. Carter) – 2:18 (1960) # Come Go with Me (C.E. Quick) – 1:51 (1961) # That’ll Be the Day (J. Allison – N. Petty – B. Holly) – 2:15 (1963) # Summertime Blues (E. Cochran – J. Capehart) – 1:57 (1961) # Little Star (Venosa – Picone ) – 2:24 (1961) # Everyday (Petty – Hardin) – 2:10 (1960) # Earth Angel (J. Belvin) – 2:44 (1961) # Donna (R. Valens) – 2:30 (1961) ”That’ll Be the Day” on monofoninen. Laulujen musiikkikustantamot ovat Blen Pub. Co. / Mabs Music Co. (1); Aldon Music, Inc. (2); Progressive Music (3); Gil Music Corp. / Fee Bee Music (4); Nor Va Jak Music Inc. (5); American Music Inc. (6); Keel Music Co. (7); Peer International (8); Dootsie Williams Inc. (9); Kemo Music (10). == Lähteet == * Bobby Vee LP 20 Rock ’n’ roll Hits (United Artists ROCK 4) === Viitteet === Luokka:Vuoden 1973 kokoelma-albumit Luokka:Yhdysvaltalaiset albumit
Anne Tanskanen

Anne Tanskanen (o.s. Meriläinen, s. 31. maaliskuuta 1978 Juuka) on suomalainen laulaja. Vuodesta 2009 hän on kiertänyt keikoilla ATB-yhtyeensä laulajana. Tanskanen on konsertoinut myös big bandien solistina. Tanskanen valmistui vuonna 2003 Sibelius-Akatemian musiikkikasvatuksen osastolta musiikin maisteriksi. Tämän lisäksi hän on tehnyt sekä laulu- että vapaa säestys -pedagogiikan opintoja. Hän myös opettaa laulua. Tanskanen sijoittui vuonna 2007Tangomarkkinoiden tangokuningatarkilpailussa toiselle sijalle. Hän osallistui vuonna 2012 uudelleen Tangomarkkinoille ja selvitti siellä tiensä finaalin karsinnassa 12 parhaan joukkoon. Tanskanen oli vuonna 2017 mukana myös The Voice of Finland -kilpailussa. Vuodesta 2009 lähtien Anne Tanskanen on toiminut vakituisena laulutuomarina UKC Laulukilpailussa. == Kilpailut, saavutukset ja erityisesiintymiset == *2007 - Tangomarkkinat, Tangoprinsessa 2007 *2007 - Sinitaivas-konsertti, Sinitaivas-konserttikiertue *2007 - White Christmas, konserttikiertue *2012 - Tangomarkkinoiden finaalin karsinta *2017 - Voice of Finland == Lähteet == * Auraviihde Oy 2012 * Tangomarkkinat 2012 * Auraviihde Oy arkisto == Aiheesta muualla == * Anne Tanskasen viralliset kotisivut * Anne Tanskasen Facebook -sivut * Tangomarkkinoiden viralliset kotisivut Luokka:Suomalaiset laulajat Luokka:Vuonna 1978 syntyneet Luokka:Elävät henkilöt
Bonnet

Bonnet voi tarkoittaa seuraavia: * Operaatio Bonnet, Britannian suunnittelema sotilasoperaatio toisessa maailmansodassa 1940 * Bonnet, sukunimi: ** Charles Bonnet (1720–1793), sveitsiläinen luonnontieteilijä ja filosofi ** Dominique Bonnet (s. 1939), ranskalainen katolinen piispa ** Françoise Bonnet (s. 1957), ranskalainen kestävyysjuoksija ** Franck Bonnet (s. 1954), ranskalainen korkeushyppääjä ** Georges Bonnet (1889–1973), ranskalainen poliitikko ** Graham Bonnet (s. 1947), englantilainen rocklaulaja ** Guy Bonnet (1945–2023), ranskalainen laulaja ja lauluntekijä ** Sebastian Bonnet (s. 1978), slovakialainen pornonäyttelijä ** Stede Bonnet (1688–1718), englantilainen merirosvo ** William Bonnet (s. 1982), ranskalainen maantiepyöräilijä. Luokka:Luettelot henkilöistä sukunimen mukaan
Fysiikan lain luonne

Fysiikan lain luonne () on seitsemän luennon sarja, jonka Richard Feynman piti Cornellin yliopistossa vuonna 1964 osana Messenger Lectures -sarjaa. Luentojen sisällön BBC julkaisi seuraavana vuonna samannimisenä kirjana. Kirjan on suomentanut Kimmo Pietiläinen ja sen julkaisi suomeksi Tähtitieteellinen yhdistys Ursa vuonna 1999.. Luennot ja kirjan luvut käsittelevät seuraavia aiheita: # Gravitaatiolaki esimerkkinä fysikaalisesta laista # Matematiikan ja fysiikan suhde # Suuret säilymisperiaatteet # Fysiikan lakien symmetria # Menneisyyden ja tulevaisuuden ero # Todennäköisyys ja epävarmuus – kvanttimekaaninen käsitys luonnosta # Uusien lakien etsintä == Lähteet == ==Aiheesta muualla== *Messenger Lecture Series, Feynman, Richard: The Character of Physical Law, Cornellin yliopisto, BBC:n tallentamat seitsemän videota, 9.–19. marraskuuta 1964 *Feynman, Richard: Messenger Series lectures videos: Project Tuva Luokka:Kirjat fysiikasta Luokka:Richard Feynman Luokka:Vuoden 1965 kirjat
Jesse Öst

Jesse Öst (s. 23. lokakuuta 1990 Pietarsaari) on suomalainen jalkapalloilija, joka edustaa Veikkausliigassa pelaavaa HJK:ta. Hän on pelipaikaltaan maalivahti. Öst on Jaron kasvatti. Hän nousi edustusjoukkueeseen kaudella 2010, mutta pelasi ensimmäiset Veikkausliigan ottelunsa kaudella 2011 aloittaen Jaron maalilla seitsemän kertaa ja tultuaan vaihdosta kentälle kerran. Myös kaudella 2012 Öst pelasi kahdeksassa ottelussa. Kaudella 2013 Östistä tuli Jaron ykkösmaalivahti ja pelasi 32 ottelua. Hän teki jatkosopimuksen Jaron kanssa syksyllä 2013. Öst oli Jaron ykkösmaalivahti myös kahden seuraavan kauden ajan pelaten 24 liigaottelua kaudella 2014 ja 28 liigaottelua kaudella 2015. Yhteensä hän pelasi seurassa sata liigaottelua. Joulukuussa 2015 Öst teki kaksivuotisen sopimuksen Ruotsin toiseksi korkeimmalla sarjatasolla Superettanissa pelaavan Degerfors IF:n kanssa.svenska.yle.fi Öst pelasi Suomen alle 21-vuotiaiden maajoukkueessa ensimmäisen ottelunsa huhtikuussa 2012 Azerbaidžania vastaan.Finland - Under-21, UEFA.com 7.2.2012. == Lähteet == == Asiasta muualla == * Öst Transfermarktin sivuilla * Öst Veikkausliigan sivuilla Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Vuonna 1990 syntyneet Luokka:Elävät henkilöt
Antisthenes Rhodoslainen

Antisthenes Rhodoslainen (; n. 200 eaa.) oli antiikin kreikkalainen historioitsija, joka oli kotoisin Rhodokselta. Antisthenes osallistui aktiivisesti kotimaansa poliittiseen elämään. Hän kirjoitti oman aikansa historian, jota Polybios piti suuressa arvossa,Polybios: Historiai XVI.14. vaikka se onkin jossain määrin puolueellinen Rhodosta kohtaan. Hän kirjoitti muun muassa kuvauksen vuoden 201 eaa. Laden taistelusta ja oli Polybioksen mukaan kuvaamiensa tapahtumien aikalainen. Antisthenes on todennäköisesti se historioitsija, joka kirjoitti kreikkalaisista filosofeista teoksen Filosofien perimysjärjestykset, joka oli yksi monista samannimisistä teoksista tuona aikana. Diogenes Laertios käytti teosta lähteenään ja viittaa siihen usein.Diogenes Laertios: Merkittävien filosofien elämät ja opit I.40, II.39, 98, VI.77, 87, VII.168, IX.6, 27, 35, 38, 39, 57; cf. VI.19. Lisäksi Plutarkhos mainitsee Antistheneen, joka kirjoitti teoksen nimeltä Meleagris, josta hän lainaa sen kolmatta kirjaa.Plutarkhos: De Fluviorum et Montium Nominibus 22. Myös Plinius puhuu Antistheneestä, joka kirjoitti pyramideista.Plinius vanhempi: Naturalis historia XXXVI.12. Ei kuitenkaan ole tietoa, ovatko he sama henkilö vai joku toinen Antisthenes. == Lähteet == Luokka:Antiikin kreikkalaiset historioitsijat
Antisthenes (täsmennyssivu)

Antisthenes () on antiikin kreikkalainen nimi, joka voi viitata seuraaviin henkilöihin: * Antisthenes Ateenalainen (445-365 eaa.), Sokrateen oppilas ja kyynisen filosofikoulukunnan perustaja; tunnetuin Antisthenes * Antisthenes Akragaslainen, rikkaudestaan kuulu akragaslainen henkilö * Antisthenes Efesoslainen (400-luku eaa.), herakleitoslainen filosofi, Herakleitoksen oppilas * Antisthenes Rhodoslainen (n. 200 eaa.), historioitsija * Antisthenes Spartalainen (n. 412 eaa.), spartalainen amiraali peloponnesolaissodassa == Lähteet == *
Ott Lepland

Ott Lepland (s. 17. toukokuuta 1987 Tallinna, Viro) on virolainen laulaja. Julkisuuteen hän nousi kotimaassaan Idols-formaattiin perustuvan Eesti otsib superstaari -kilpailun kolmannen tuotantokauden voittajana vuonna 2009. Lepland tuli kansainvälisen yleisön tietoisuuteen vuoden 2012 Eurovision laulukilpailussa. Lepland aloitti laulajanuransa jo kouluikäisenä. Vuosina 1995–1996 hän julkaisi neljä lastenlaulualbumia. Ammattimainen ura alkoi kuitenkin laulukilpailun voiton myötä vuonna 2009. Samana vuonna hän julkaisi ensimmäisen albuminsa, joka kantoi hänen omaa nimeään. Toinen albumi "Laulan ma sind" ilmestyi vuonna 2011. Lepland myös opiskelee Georg Otsa nimeline Tallinna Muusikakool -nimisessä musiikkioppilaitoksessa Tallinnassa. ==Eurovision laulukilpailu 2012== Lepland edusti Viroa vuoden 2012 Eurovision laulukilpailussa vironkielisellä kappaleellaan "Kuula". Hän selviytyi toisesta semifinaalista loppukilpailuun, jossa sijoittui 6. sijalle. ==Albumit== * "Ott Lepland" (2009) * "Laulan ma sind" (2011) * "Öö mu kannul käib" (2012) * "Siinpoolne" (2015) * "Maailm mu ees" (2016) ==Lähteet== Luokka:Virolaiset laulajat Luokka:Viron euroviisuedustajat Luokka:Vuoden 2012 euroviisuedustajat Luokka:Vuonna 1987 syntyneet Luokka:Elävät henkilöt
Weather Systems

__NOTOC__ Weather Systems on englantilaisyhtye Anatheman yhdeksäs studioalbumi. Se julkaistiin 24. huhtikuuta 2012 levymerkillä Kscope Records. Albumi debytoi Suomen virallisen listan sijalla 15, ja se pysyi listalla yhteensä neljä viikkoa. Weather Systemsin päätöskappaleen ”Internal Landscapesin” alussa ja lopussa on puheosuus, jossa yhdysvaltalainen Joe Geraci kertoo kuolemanrajakokemuksestaan vuodelta 1977. Daniel Cavanagh törmäsi Geracin kertomukseen YouTubessa ja sai luvan käyttää sitä albumilla. == Kappaleet == Kaikki kappaleet kirjoittanut Daniel Cavanagh, ellei toisin mainittu. # # # # # # # # # ==Kokoonpano== * Vincent Cavanagh – laulu, kitara * Daniel Cavanagh – kitara * Jamie Cavanagh – basso * John Douglas – rummut * Lee Douglas – laulu == Arvostelut == * Allmusic: Allmusic review * Desibeli.net: * Imperiumi: 10/10 * Metacritic: 73/100Metacritic: Reviews for Weather Systems by Anathema == Lähteet == * Weather Systems Kscope Musicin sivustolla === Viitteet === == Aiheesta muualla == *Anatheman viralliset sivut * * * *The Beginning and the End -kappale Kscope Recordsin Soundcloud- sivustolla Luokka:Vuoden 2012 albumit Luokka:Anatheman albumit
Irsokki

Irsokki eli hentoirsokki (Chorispora tenella (Pall.) DC.) on ristikukkainen kasvi. Sitä esiintyy Euroopan itä- ja kaakkoisosassa. Irsokki on yksivuotinen ruoho, jonka korkeus on kymmenestä kolmeenkymmeneen senttimetriä. Sen suikeissa tai soikeissa lehdissä on harvasti hampaita. Sen punaisten teriöiden lehdet ovat noin yhden senttimetrin pitkiä. Irsokilla on hedelmänä kuroutuneet lidut, joissa on melko pitkä siemenetön otakärki. Lidut ovat enintään 5 cm pitkiä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki === Viitteet === == Aiheesta muualla == * Suomen Lajitietokeskus: Hentoirsokki (Chorispora tenella) * Kasviatlas 2020: Hentoirsokki (Chorispora tenella) * Kasvien suomenkieliset nimet (Kassu): Irsokki (Chorispora tenella) * ITIS: Chorispora tenella * United States Department of Agriculture (USDA): Chorispora tenella * Flora of China: Chorispora tenella Luokka:Ristikukkaiskasvit
POR

Lyhenne POR voi viitata seuraaviin: * Alueiden puolue, * Porin lentoasema, IATA-lentoasemakoodi POR * Portland Trail Blazers, yhdysvaltalainen koripalloseura * Portugali, valtio Iberian niemimaalla, Euroopan lounaisosassa * Suhteellisuusperiaate,
Who’ll Stop the Rain

”Who’ll Stop the Rain” on yhdysvaltalaisen Creedence Clearwater Revival -yhtyeen kappale sen vuonna 1970 julkaistulta albumilta Cosmo's Factory. Se julkaistiin kahden A-puolen singlenä yhdessä kappaleen ”Travelin’ Band” kanssa, jolloin se nousi Billboard Hot 100 -listan sijalle kaksi. == Rakenne == Kappaletta on analysoinut muun muassa Allmusicin Richie Unterberger. Hänen mukaansa kappale on rock and roll -yhtyeenä tunnetun CCR:n tunnetuimpia rauhallisempia lauluja. Siinä missä singlen toinen puoli ”Travelin’ Band” edusti 1950-luvun rock and rollia, ”Who’ll Stop the Rain” lähenteli akustisuudesaan ja melankolisuudessaan folk rockia. Alun kitarariffi onkin folk rockille hyvin tyypillinen, mutta taustasoitto muistuttaa ennemminkin roots rock -genreä. Kappaleen sanoituksen on epäilty olevan naamioitu protesti Vietnamin sotaa kohtaan. Unterbergerin mukaan tähän viittaisi muun muassa laulun fatalistinen ja hieman vihainen tunnelma sekä kertosäe, jonka mukaan sateen pysäyttäminen vaikuttaa mahdottomalta. Sanoituksen on kuitenkin katsottu olevan yleismaailmallisempi, jossa pohditaan erilaisia mysteerejä, joiden selvittäminen vaikuttaa mahdottomalta. Kappaleen viimeisen säkeen, jossa lauletaan musiikista, suuresta yleisöstä, sateesta ja yleisön yrityksestä pysya lämpimänä, on katsottu viittaavan mahdollisesti Woodstockin musiikkifestivaaliin. Rivi I went down Virginia, seekin’ shelter from the storm innoitti Bob Dylania kirjoittamaan kappaleen ”Shelter from the Storm”. == Lähteet == Luokka:Creedence Clearwater Revivalin kappaleet Luokka:Vuoden 1970 kappaleet
MHC Katanpää

MHC Katanpää (kylkinumero 40) on Suomen merivoimien Katanpää-luokan miinantorjunta-alus (), jonka on rakentanut italialainen. == Valmistus == Alus tilattiin marraskuussa 2006 Italiasta Intermarinelta, missä valmistus aloitettiin heinäkuussa 2007. Kesäkuussa 2009 alus kastettiin Katanpääksi kumminaan puolustusvoimain komentajan Ari Puheloisen puoliso Tiina Laisi- Puheloinen.panssariprikaati.fi . Alus laskettiin vesille heinäkuussa ja luovutettiin Suomen merivoimille Intermarinen telakalta, mistä sen vastaanotti kontra-amiraali Veli-Jukka Pennala toukokuussa 2012.Luovutus Naval- technology.com Aluksen kummikaupunkina on Turku, jonka vaakuna on sijoitettu alukselle. Kesäkuun 2012 alussa rahtialus Happy Dover kuljetti uuden miinantorjunta-aluksen Suomeen. Alkuperäinen saapumisaikataulu oli toukokuun lopussa, sitten 1. kesäkuuta, mutta Happy Doverissa ilmennyt vika pysäytti kuljetuksen korjausten ajaksi Tanskaan.Vika pysäytti sotalaiva Katanpäätä kuljettavan erikoisaluksen Hs.fi 31.5.2012 Miinantorjunta-alus oli esillä yleisölle ensimmäistä kertaa Suomessa merivoimien vuosipäivänä 9. heinäkuuta 2012 Helsingissä.Jarmo Huhtanen: Sotalaiva sai kansipaikan, Helsingin Sanomat 25.5.2012 s. 6 == Palvelus == Alus sijoitettiin sisaraluksineen Saaristomeren meripuolustusalueelle, jonka kotisatama on Turun Pansio. Alkuperäisen suunnitelman mukaan se oli tarkoitus luovuttaa merivoimille vuonna 2011. == Lähteet == == Aiheesta muualla == Luokka:Katanpää-luokan miinantorjunta- alukset
RVN

Lyhenne RVN voi viitata seuraaviin: * Rovaniemen lentoasema, IATA- lentoasemakoodi RVN * Ruud van Nistelrooy, alankomaalainen jalkapalloilija * Vietnamin tasavalta,
RVP

Lyhenne RVP voi viitata seuraaviin: * Ruotsalainen vapaamielinen puolue * Robin van Persie, alankomaalainen jalkapalloilija * Ryan Van Poederooyen, kanadalainen rumpali
Lentopallon maailmanliiga 2011

Lentopallon maailmanliigassa pelasi kaudella 2011 kuusitoista joukkuetta. Alkusarja pelattiin neljässä lohkossa, joiden voittajat ja isäntäjoukkue Puola sekä kolme parasta lohkokakkosta selvisi lopputurnaukseen. Lopputurnaus pelattiin Gdańskissa 6. - 10. heinäkuuta 2011. Puerto Rico ja Portugali joutuivat karsimaan paikastaan maailmanliigassa 2012. Koska Japani joutui pelaamaan kaikki ottelunsa vieraskentällä maanjäristyksen ja tsunamin takia, FIVB takasi sille sarjapaikan vuodeksi 2012, vaikka joukkue jäikin 15. sijalle. Alankomaat jäi pois liigasta ja Japani pelasi sen tilalla. Egyptin paikan sai Portugali. ==Alkusarjan taulukot== ===Ryhmä A=== Joukkue O V3 V2 H1 H0 Erät p-suhde P Brasilia 12 10 0 0 2 32-10 1,153 30 3-1,1-3 3-0,3-1 3-0,3-0 Yhdysvallat 12 7 1 0 4 26-19 1,044 23 1-3,3-1 0-3,3-1 3-2,3-0 Puola 12 6 0 0 6 21-19 1,034 18 1-3,0-3 3-0,0-3 3-1,3-0 Puerto Rico 12 0 0 1 11 5-36 0,794 1 0-3,0-3 1-3,1-3 0-3,0-3 ===Ryhmä B=== Joukkue O V3 V2 H1 H0 Erät p-suhde P Venäjä 12 9 2 0 1 34-9 1,221 31 3-0,3-0 3-0,3-0 3-0,3-1 Bulgaria 12 5 2 3 2 27-22 1,011 22 3-1,2-3 2-3,3-2 3-1,3-0 Saksa 12 2 3 3 4 23-28 0,986 15 2-3,1-3 3-2,1-3 3-2,2-3 Japani 12 0 1 2 9 10-35 0,827 4 0-3,0-3 0-3,2-3 1-3,0-3 ===Ryhmä C=== Joukkue O V3 V2 H1 H0 Erät p-suhde P Argentiina 12 8 1 0 3 29-15 1,047 25 0-3,3-0 3-2,1-3 3-1,3-0 Serbia 12 5 2 2 3 26-21 1,073 21 3-1,0-3 1-3,3-0 2-3,3-0 Suomi 12 3 2 4 3 24-27 0,971 17 2-3,0-3 2-3,3-2 3-2,3-0 Portugali 12 1 2 2 7 16-32 0,921 9 0-3,1-3 2-3,1-3 3-1,3-2 ===Ryhmä D=== Joukkue O V3 V2 H1 H0 Erät p-suhde P Italia 12 8 2 0 2 31-12 1,157 28 3-0,0-3 1-3,3-1 3-0,3-0 Kuuba 12 6 2 1 3 26-19 1,016 23 0-3,2-3 3-2,3-1 3-0,3-0 Ranska 12 3 0 2 7 18-29 0,942 11 0-3,0-3 1-3,2-3 3-1,3-0 Etelä-Korea 12 3 0 1 8 14-29 0,893 10 1-3,2-3 3-0,1-3 3-1,3-1 ==Lopputurnaus== ===Ryhmä E=== Joukkue O V3 V2 H1 H0 Erät p-suhde P Argentiina 3 2 0 1 0 8-4 1,074 7 - 3-0 3-1 Puola 3 0 2 0 1 6-7 0,923 4 3-2 3-2 - Bulgaria 3 1 0 1 1 5-6 0,996 4 - - 3-0 Italia 3 1 0 0 2 4-6 1,018 3 - 3-0 - ===Ryhmä F=== Joukkue O V3 V2 H1 H0 Erät p-suhde P Venäjä 3 3 0 0 0 9-1 1,227 9 3-0 3-1 3-0 Brasilia 3 1 1 0 1 6-6 0,966 5 - 3-1 3-2 Yhdysvallat 3 0 1 0 2 5-8 0,956 2 - - 3-2 Kuuba 3 0 0 2 1 4-9 0,915 2 - - - ===Mitalipelit=== 1\. erä 2. erä 3. erä 4. erä 5. erä SF 9. heinäkuuta 17.00 3–0 25–22 42–40 25–23 SF 9. heinäkuuta 20.00 3–1 25–22 25–23 22–25 25-17 3-4 10. heinäkuuta 17.00 3–0 25–18 25–23 25–22 1-2 10. heinäkuuta 20.00 3–2 23–25 27–25 25–23 22–25 15-11 == Karsinnat == * Kanada voitti Puerto Ricon 3-1 ja 3-0 ja nousi maailmanliigaan. * Portugali säilyi voitettuaan Kiinan 3-1 ja hävittyään 2-3. == Lähteet == * http://www.todor66.com/volleyball/World_League/2011.html * http://www.todor66.com/volleyball/World_League/2011_Finals.html * http://www.todor66.com/volleyball/World_League/2012_Q.html 2011 Maailmanliiga Maailmanliiga 2011
Itella Pankki

Itella Pankki oli kevääseen 2013 saakka Itella-konsernin (nyk. Posti Group) omistama talletuspankki, jonka pyrkimyksenä oli laajentaa Itellan palvelutarjoamaa taloushallinnon palveluissa, verkkokaupassa ja pakettipalveluissa. Itella myi pankkiliiketoimintansa Säästöpankkiryhmälle keväällä 2013. Yrityskaupan myötä pankki toimii nykyisin Säästöpankkiryhmän keskusluottolaitoksena nimellä Säästöpankkien Keskuspankki. == Historia == Itella Pankki toimi ensin nimellä Itella IPS Oy (Itella Payment Services). Itella IPS Oy:llä oli maksulaitostoimilupa ja se tarjosi Finvoice- verkkolaskujen välityspalveluja yritysasiakkaille ja kuluttajille sekä maksujen välityspalvelua yrityksille. Nämä palvelut olivat osa Itella Pankin toimintaa. 18\. maaliskuuta 2013 Itella Oyj tiedotti myyvänsä Itella Pankki Oy:n koko osakekannan Säästöpankeille. 18\. huhtikuuta 2013 Itella Pankin myynti Säästöpankeille saatettiin päätökseen.Itella Pankin myynti Säästöpankeille saatettiin päätökseen Kaupan myötä pankin nimi muuttui Säästöpankkien Keskuspankki Suomi Oy:ksi. == Lähteet == * Itella Payment Services muuttuu Itella Pankiksi uuden toimiluvan myötä * Itella Pankin toiminta on alkanut * Itellan pörssitiedote/mediatiedote 18.4.2013: Itella Pankin myynti Säästöpankeille saatettiin päätökseen ===Viitteet=== == Aiheesta muualla == * Säästöpankkien Keskuspankki Suomi Luokka:Entiset suomalaiset pankit
C’mon (Catch ’Em by Surprise)

”C’mon (Catch ’Em by Surprise)” on Busta Rhymesin kappale. Se on DJ:ten Diplo vs Tiësto - C’mon, mutta siihen on lisätty sanat. Kappaleen koko nimi on C’mon (Catch ’Em by Surprise) - Diplo vs Tiesto ft. Busta Rhymes. Kappale on julkaistu vuonna 2011. Luokka:Vuoden 2011 kappaleet Luokka:Busta Rhymesin kappaleet Luokka:Tiëston kappaleet
Trimeniaceae

Trimeniaceae on kasviheimo, joka kuuluu koppisiemenisiin kuuluvaan lahkoon Austrobaileyales. Siinä on yksi tai kaksi sukua, Trimenia ja mahdollisesti itsenäisenä sukuna pidettävä Piptocalyx. Lajeja on yhteensä kuusi, ja ne kasvavat Uudessa-Guineassa ja Tyynenmeren alueella, joka ulottuu Kaakkois- Australiasta Fidžisaarille.Stevens 2001–, viitattu 16.11.2014. == Tuntomerkit == Heimon kasvit ovat puita tai liaaneja, joiden lehtiasento on vastakkainen. Lehdet ovat hammas- tai ehytlaitaisia, ja niissä on usein kuultavia rauhaspilkkuja. Sivusuonet suuntautuvat jyrkästi sivulle ja sijaitsevat melko lähekkäin. Kasvit ovat yksikotisia ja kukat yksineuvoisia tai kukat ovat kaksineuvoisia. Tuulipölytteiset kukat sijaitsevat haarovissa, tavallisesti lehtihankaisissa, harvoin terminaalisissa kukinnoissa ja ovat pieniä, ja niissä on kaksi tai useampia kehälehtiä, joista uloimmat sijaitsevat parittain, muut kierteisesti. Heteitä on 6–25; niiden ponnet avautuvat milloin mihinkin suuntaan ja lokeroside eli konnektiivi on hieman pidentynyt. Siitepölyhiukkaset ovat yksittäin tai neljän ryhmissä (tetradeina). Kukassa on tavallisesti vain yksi emilehti, joka kätkee sisäänsä yhden riippuvan siemenaiheen; toisinaan emejä on kaksi. Emeissä ei ole vartaloita, luotti on enemmän tai vähemmän pensselimäinen. Emistä kehittyy pieni marja ja sen sisältämässä siemenessä on lakkimainen muodostuma. Kromosomiluku on n = 9. == Lähteet == * Stevens, P. F. 2001–: Angiosperm Phylogeny Website: Trimeniaceae Version 12, July 2012 [and more or less continuously updated since]. === Viitteet === Luokka:Austrobaileyales Luokka:Kasviheimot
Year Gone

Year Gone on vuonna 2007 perustettu helsinkiläinen, englanninkielistä musiikkia tekevä rock-yhtye, jonka kolme jäsentä ovat Jani Rasimus (basso, laulu), Jussi Väänänen (rummut, laulu) ja Jussi Ylävaara (kitara, laulu). Musiikillisiksi vaikutteikseen yhtye on nimennyt muun muassa MC5:n, The Hellacoptersin ja Mark Laneganin. Year Gonen ensimmäinen, kaksi kappaletta sisältänyt single ”Hit Song & to Day” julkaistiin 2. maaliskuuta 2011. Marraskuussa 2011 yhtye palasi Seawolf Studiolle äänittämään ensimmäistä pitkäsoittoaan. Levyltä julkaistiin toinen single ”Could It Be More Monday?” 1. helmikuuta 2012 ja esikoisalbumi Secrets for Sale. 2. toukokuuta 2012. Albumin tuottajina toimi muun muassa Hanoi Rocksin ja Michael Monroen kanssa toimineet Petri Majuri ja Hannu Leidén. == Historia == Rumpali Jussi Väänänen ja basisti Jani Rasimus alkoivat soittaa yhdessä loppuvuodesta 2007. Jussi Ylävaara liittyi mukaan soittamaan kitaraa, ja rekrytoi Lari Poutasen laulajaksi ja toiseksi kitaristiksi. Yhtyeen jäsenet olivat toisilleen tuttuja Oulusta, josta kaikki yhtyeen jäsenet ovat kotoisin. Yhtye sai nimen Year Gone loppuvuodesta 2008, kun yhteistä soitantaa oli takana noin vuoden verran. Yhtyeen ensimmäinen single ”Hit Song” oli mukana Ylen televisioimien jääkiekon MM-kisojen ”virallinen kisabiisi” -äänestyksessä, johtaen yhtyeen esiintymiseen Suomen jääkiekkomaajoukkueen kultajuhlissa Helsingin Kauppatorilla. == Kokoonpano == * Jani Rasimus – basso, laulu * Jussi Väänänen – rummut, laulu * Jussi Ylävaara – kitara, laulu == Diskografia == === Albumi === * === Single=== * ”Hit Song & to Day” (2011) * ”Could It Be More Monday?” (2012) * ”Set My Soul” (2014) * ”The Run” (2014) * ”Bones in the Bag” (2015) * ”Point of no Return” (2015) * ”Smell” (2016) * ”Break of Dawn” (2017) * ”Taste the Game” (2017) == Lähteet == == Aiheesta muualla == * Kotisivut * Arvostelu MTV:n sivustolla – Year Gone: Secrets for Sale 2.5.2012 Luokka:Suomalaiset rockyhtyeet
Aextoxicaceae

Aextoxicaceae on kasviheimo koppisiemenislahkossa Berberidopsidales. Heimossa on vain yksi puulaji Aextoxicon punctatum, joka kasvaa Keski-Chilessä.Stevens 2001–, Viitattu 16.11.2014. == Tuntomerkit == Aextoxicon punctatum-puu on kaksikotinen ja ainavihanta. Lehtiasento on vastakkainen. Lehdet ovat ehyitä ja korvakkeettomia, ja niitä peittävät kilpimäiset pienen pienet suomut. Lehtiruotien kärjessä on lähes pulvinuksen kaltainen paksunnos. Kasvi on kaksikotinen, hede- ja emikukat sijaitsevat eri yksilöissä. Kukinto on terttumainen ja riippuva tai harvoin kukat ovat kolmen ryhmissä esilehden tukemina. Kukkanuput ovat tukilehtien peitossa, ja kun tukilehdet karisevat, irtoavat niiden mukana melkein suomumaiset verholehdetkin. Kukan lukusuhteet ovat neljä, viisi tai kuusi, tavallisimmin viisi. Sekä verho- että terälehdet kiinnittyvät pohjukseen kierteisesti. Terälehdet ovat leveälti kynnellisiä. Kukassa on munuaisenmuotoinen mesiäinen. Hedekukissa heteet sijaitsevat kohdakkain verholehtien kanssa, ja palhot ovat suhteellisen tukevia. Hedekukassa on myös emiön surkastuma. Emikukassa on joutoheteitä ja yksi emilehti, jonka vartalo on käyristynyt ja kärjestään kaksiliuskainen. Emissä on kaksi riippuvaa siemenaihetta. Hedelmä on kuiva ja yksisiemeninen luumarja, siemenessä on lisäke (karunkula), kirjava siemenvaippa ja tanniinipitoinen siemenkuori. Alkio on pitkä ja käyristynyt sekä sijaitseen siemenessä enemmän tai vähemmän poikittain. Sirkkalehdet ovat herttamaisia tai pyöreähköjä. Kromosomiluku n = 16. == Luokittelu == Ennen asemansa selkiintymistä Berberidopsidales-lahkon toisena heimona, Aextoxicon heittelehti systemaattisesta yhteydestä toiseen. Cronquist (1981) sijoitti sen hyvin epäyhtenäiseen lahkoonsa Celastrales, Takhtajan (1997) taas lahkoon Euphorbiales. Suku on yhdistetty joskus myös Saxifragales-lahkoon. == Lähteet == * Stevens, P. F. 2001–: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === Luokka:Berberidopsidales Luokka:Kasviheimot
Pirate Storm

Pirate Storm on ilmainen verkkoselaimella pelattava merirosvopeli. Pelissä pelaajan täytyy ohjata laivaa. Alussa on opastila missä kerrotaan pelin perusasioita. Pelin alussa pelaajalla on sluuppi, joka on laivoista halvin. Laivojen aseistuksena on harppuunoita hirviöitä varten ja tykkejä muita merirosvoja ja pelaajia varten. Hirviöitä ja muita merirosvoja tappamalla saa rahaa, kokemusta ja usein myös kuulia ja harppuunoita. == Aiheesta muualla == *Kotisivut Luokka:Selainpelit Luokka:Toimintapelit
Berberidopsidaceae

Berberidopsidaceae on kasviheimo, joka kuuluu koppisiemenislahkoon Berberidopsidales. Siinä on kaksi sukua ja kolme lajia, jotka kasvavat Chilessä ja Itä-Australiassa.Stevens 2001–, Viitattu 16.11.2014 == Tuntomerkit == Kasvit ovat ainavihantia, puuvartisia ja lamoavia. Lehtiasento on kierteinen. Lehdet ovat korvakkeettomat ja toisinaan piikkihampaiset. Suonitus on kouramainen, ja suonet kulkevat suoraan lavan reunan piikkeihin, jos niitä on. Kukinto on varsipäätteinen eli terminaalinen, ja kukan kehälehdet sijaitsevat kierteisesti; niitä on 9–15, tavallisesti 12 ja ne ovat uloimpia lukuun ottamatta terämäisiä. Verhiö ja teriö voivat olla myös selvästi erillisiä. Kukan mesiäiskehrä on liuskoittunut. Heteitä on vähintään kuusi, ja ne sijaitsevat kiehkuroissa tai epäsäännöllisesti. Palhot ovat lyhyet, ja ponnet sijaitsevat syvällä lokerositeen suojissa; lokeroside on kärjestään pidentynyt. Kehänpäällinen sikiäin koostuu kolmesta tai viidestä emilehdestä, ja sen päässä on tukeva vartalo ja toisinaan hieman liuskoittunut luotti. Siemenaiheet kiinnittyvät laitaistukkaan ja niitä on sikiäimessä kuusi tai kymmenen. Hedelmä on marja, jonka päässä on jäljellä emiön vartalon tyvi. == Luokittelu == Aikaisemmin Berberidopsidaceae vietiin Flacourtiaceae-heimoon tai omana heimonaan Violales-lahkoon laitaistukoittensa vuoksi. Flacourtiaceae-heimo on nykyisessä fylogeneettisessä luokittelussa hävinnyt, ja sen sisältämät suvut on viety sukulaisheimoihin ja kaksi sukua tähän heimoon, joka yhdessä heimon Aextoxicaceae kanssa muodostaa lahkon Berberidopsidales. Heimon sukuja on kaksi: * Berberidopsis – korallihelmet * Streptothamnus == Lähteet == * Stevens, P. F.: Angiosperm Phylogeny Website. http://www.mobot.org/mobot/research/apweb/ === Viitteet === == Aiheesta muualla == * Suomen Lajitietokeskus: Berberidopsidaceae Luokka:Berberidopsidales Luokka:Kasviheimot
Juomateollisuus

Juomateollisuus on yksi elintarviketeollisuuden alue. Juomateollisuuden juuret ulottuvat vuoteen 1810, jolloin Yhdysvaltain ensimmäinen patentti myönsi luvan mineraaliveden valmistukseen. Ensimmäiset soodavedet pullotettiin puolestaan vuonna 1835 Yhdysvalloissa. Ensimmäisen nykypäivänäkin tunnetun virvoitusjuoman, Dr Pepperin valmistus aloitettiin vuonna 1885 Wacossa, Teksasissa. Juomateollisuus ja siihen liittyvä teknologia on perinteisesti alue, jossa on tarkka ja erityisen korkea hygieniavaatimus. Luotettavaa hygieniaa tarvitaan kyseisessä teollisuudessa ylläpitämään laatukriteeriä ja lopputuotteen varastoimiskestävyyttä tuotteen tyypistä huolimatta. Juomateollisuuden osa-alueisiin kuuluu virvoitusjuomat, pullotetut vedet, energiajuomat, urheilujuomat, maitotuotteet, kahvit ja tee-aiheiset tuotteet, ravitsemukselliset juomat sekä alkoholijuomat. == Lähteet == Luokka:Elintarviketeollisuus Luokka:Juomakulttuuri